Mal for prosjektbeskrivelsen

**Merk at alle hovedpunktene i prosjektbeskrivelsen er obligatoriske, mens enkelte underpunkter kun er veiledende og ikke nødvendigvis relevante for alle prosjekter/søknadstyper.**

**Formatkrav**

* Prosjektbeskrivelsen skal være kortfattet og skal skrives på norsk eller engelsk, evt. svensk eller dansk.
* Sidetallsbegrensning*: Maks. 10 sider inkludert figurer/tabeller og referanseliste og appendiks.* Sideformatet skal være A4.
* Skrifttype: Tilsvarende Calibri 11 pkt, enkel linjeavstand, min. 2 cm marger. For referanseliste og ev. figurtekst kan skriftstørrelse 9 benyttes.

# prosjekttittel

Tittelen skal svare til satsingens innhold. Den skal bestå av maks. 150 tegn. Tittelen skal ikke skrives med blokkbokstaver.

# Innledning

Innledningen skal gi en kort beskrivelse av bakgrunnen for den strategiske satsingen og de sentrale kunnskapsutfordringene innen fagområdet som omfattes av satsingen.

Gi en beskrivelse av:

* kunnskapsstatus for fagfeltet
* fagfeltets største kunnskapsutfordringer, både nasjonalt og internasjonalt
* bakgrunnen for den strategiske satsingen
* Satsingens betydning for fagfeltet

## 1.1. Prosjektets forventede betydning for helsetjenesten

I søknadsskjemaet (eSøknad) skal det gis en kort redegjørelse for satsingens forventede betydning for helsetjenesten inkl. nytteverdi for pasientbehandling (på kort og lang sikt) og/eller sykdomsforebygging og/eller helsetjenestens organisering og kvalitet. Dette kan utdypes nærmere i prosjektbeskrivelsen.

# 2. Problemstillinger og mål

Problemstillinger skal framstilles i klart definerte hoved- og delmål. Målene skal være konkrete og etterprøvbare. Hoved- og delmålene skal beskrives i søknadsskjemaet (eSøknad) og kan utdypes i prosjektbeskrivelsen med utgangspunkt i:

* Problemstillinger
* Kortsiktige og langsiktige mål
* Hvilke resultater som forventes oppnådd i løpet av prosjektperioden
* Forventet betydning for kunnskapsfeltet

# 3. Gjennomføring

Gjennomføringsevne er et uttrykk for i hvilken grad det er sannsynlig at satsingen gjennomføres på en best mulig måte innen prosjektperioden.

## 3.1. Studiedesign, metodevalg og analyser

Det skal redegjøres for vitenskapelige metoder som skal benyttes i satsingen. Metodevalgene skal begrunnes, og det skal framgå hvordan de er egnet til å besvare problemstillingene. Alternativt kan det gis en beskrivelse av hvordan metodene kan utvikles gjennom prosjektet.

Gi en beskrivelse av:

* Nødvendig utstyr og personell
* Hvordan valg av metoder er nyskapende for feltet
* Design (kliniske studier)
* Statistisk styrke for å besvare problemstillingen der dette er relevant (kliniske studier)
* Bruk av utforskende markører for pasientstratifisering, hvis relevant (kliniske studier)
* Kjønnsspesifikke analyser, hvis relevant

## 3.2. Risikovurdering

Hvordan er risikoer identifisert og håndtert, f.eks. gjennom alternative tilnærminger?

## 3.3. Organisering og samarbeid

Prosjektbeskrivelsen skal inneholde en oversikt over prosjektets organisering og samarbeids-konstellasjoner.

Satsingene skal dekke hele regionen, og det er forventet at satsingene inkluderer alle relevante miljø i regionen. Dersom det ikke er mulig, skal det begrunnes i søknaden. Samarbeidsflater og bidragene fra miljøer og institusjoner som inngår i satsingen, skal gå fram av søknaden og synliggjøres i budsjett og deltakerliste der alle aktive samarbeidspartnere skal føres opp. Samarbeid kan utdypes i prosjektbeskrivelsen med utgangspunkt i:

* Satsingens organisering og ev. tilknytning til forskningsgruppe, inkl. prosjektledelse.
* Miljøets kompetanse, infrastruktur og ressurser for øvrig som har betydning for gjennomføring av satsingen.
* Omfang av regionalt samarbeid, og evt. nasjonalt og internasjonalt samarbeid

## 3.4. Budsjett

Budsjettet skal settes opp i søknadsskjemaet (eSøknad). Hvis nødvendig, gi utfyllende opplysninger om budsjett og ressursbruk i prosjektbeskrivelsen. Budsjettet skal gi en god oversikt over kostnadsrammene og samsvare med satsingens mål og innhold. Det skal komme fram av budsjettet hvordan midler skal fordeles mellom samarbeidspartnerne. Budsjettet må synliggjøre at satsingen setter av ressurser til ledelse og koordinering. Andre finansieringskilder skal også komme fram av budsjettet (egenfinansiering, andre eksterne kilder m.v.)

## 3.5. Plan for framdrift og publisering

Aktivitetsplan (milepælsplan) for prosjektet skal føres opp i søknadsskjemaet (eSøknad). Prosjektbeskrivelsen skal inneholde en mer utdypende beskrivelse av tidsplan og milepæler for gjennomføring av prosjektet.

## 3.6. Plan for implementering

Gi en beskrivelse av hvordan ny kunnskap kan tas i bruk

# 4. Brukermedvirkning

Beskriv hvordan brukere skal involveres i den strategiske satsingen, og hvordan brukermedvirkning kan øke kvalitet og relevans i satsingen.

Det er krav om brukermedvirkning i forskningsprosjekter i spesialisthelsetjenesten, jf. helseforetakslova § 35. Brukermedvirkning er en demokratisering av helseforskningen, og skal bidra til at*brukernes perspektiv, behov og erfaringer blir reflektert i forskningen.* Brukermedvirkning i helseforskning i spesialisthelsetjenesten skal bedre forskningens kvalitet og relevans. Brukere er *primært pasienter og pårørende*. I visse tilfeller kan også helse- og omsorgspersonell samt befolkningen generelt anses som brukere i forskningssammenheng.

Brukermedvirkning er når brukere har mulighet og tilgang til å være med på å påvirke, utvikle og endre helseforskningen. Brukere kan delta i ulike faser av forskningsprosjektet og/eller på et mer overordnet strategisk nivå. Brukermedvirkning må ikke forveksles med innhenting av data fra pasienter og pårørende som har rollen som studieobjekt/respondent.

Forskere som får Helse Vests forskningsmidler, skal ha gjennomført kurs i brukermedvirkning, <https://helse-vest.no/vart-oppdrag/vare-hovudoppgaver/forsking#digital-opplaering-for-brukarmedverknad-i-helseforsking>.

# 5. Etikk

Redegjør for eventuelle etiske problemstillinger i den strategiske satsingen, og hvordan dette håndteres. Dersom det ikke er etiske problemstillinger, må dette angis.

# 6. Referanser

Referansene skal henvise til litteratur som underbygger det faglige innholdet i prosjektet.

**Generelle tips:**

* Søknadene skal vurderes av eksterne, uavhengige fagfeller i vurderingskomiteer. Det er derfor viktig at prosjektet beskrives på en oversiktlig og strukturert måte i prosjektbeskrivelsen, som er meget sentral ved vurderingen av en søknad.
* Vær nøye med å overholde formatkravene. **Merk**: Søknaden vil bli avvist dersom prosjektbeskrivelsen er for lang.
* Unngå overdreven bruk av forkortelser, fagterminologi o.l.